
RAPORT  COMUN  DE  ÎNLOCUIRE
asupra proiectului de Lege pentru modificarea şi completarea Ordonanţei de urgenţă a Guvernului nr.96/2003 privind protecţia maternităţii la locurile de muncă

În conformitate cu prevederile art.70 din Regulamentul Camerei Deputaţilor, republicat, proiectul de Lege pentru modificarea şi completarea Ordonanţei de urgenţă a Guvernului nr.96/2003 privind protecţia maternităţii la locurile de muncă a fost retrimis Comisiei pentru muncă şi protecţie socială şi Comisiei pentru sănătate şi familie cu adresa 
nr.PLx 396/2015 din 3 iunie 2015, în vederea reexaminării şi întocmirii unui nou raport.

În urma reluării dezbaterilor în şedinţa din 3 iunie 2015, în conformitate cu prevederile art.61 şi art.63 din Regulamentul Camerei Deputaţilor, membrii celor două comisii au hotărât, cu majoritate de voturi, adoptarea proiectului de lege cu un amendament, pentru respectarea normelor de tehnică legislativă.

La întocmirea prezentului raport comun, Comisiile au avut în vedere: 

· avizul favorabil al Consiliului Legislativ (nr.280/25.03.2015)

· avizul favorabil al Comisiei juridice, de disciplină şi imunităţi (nr.4c-11/655/12.05.2015)

· avizul favorabil al Comisiei pentru egalitatea de şanse pentru femei şi bărbaţi (nr.4c-17/480/12.05.2015)

Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.96/2003 privind protecţia maternităţii la locurile de muncă, aprobată cu modificări şi completări prin Legea nr.25/2004, cu modificările ulterioare, în contextul îndeplinirii obligaţiilor ce revin României, în calitate de stat membru al Uniunii Euopene. Ordonanţa de urgenţă nr. 96/2003 transpune Directiva 92/85/CEE a Consiliului din 19 octombrie 1992 privind introducerea de măsuri pentru promovarea îmbunătăţirii securităţii şi a sănătăţii la locul de muncă în cazul lucrătoarelor gravide, care au născut de curând sau care alăptează. Urmare adoptării la nivelul Uniunii Europene a Directivei 2014/27/UE a Parlamentului European şi a Consiliului din 26 februarie 2014 care modifică Directiva 92/85/CE este necesară modificarea similară a actelor normative care au transpus directivele specifice din domeniul securităţii şi sănătăţii în muncă.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.
Proiectul de lege a fost adoptat de Senat în şedinţa din 4 mai 2015.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.
În urma finalizării dezbaterilor, Comisiile propun Plenului Camerei Deputaţilor adoptarea proiectului de lege cu un amendament, redat în anexa care face parte din prezentul raport.

ANEXA

Amendamente admise:
	Nr. crt.
	Text act normativ de bază

OUG nr.96/2003
	Text adoptat de Senat
	Observaţii/amendamente

	1. 
	
	Titlul Legii

Lege pentru modificarea şi completarea Ordonanţei de urgenţă a Guvernului nr.96/2003 privind protecţia maternităţii la locurile de muncă


	Nemodificat 

	2. 
	
	Art.I. – Ordonanţa de urgenţă a Guvernului nr.96/2003 privind protecţia maternităţii la locurile de muncă, publicată în Monitorul Oficial al României, Partea I nr. 750 din 27 octombrie 2003, aprobată cu modificări şi completări prin Legea nr.25/2004, cu modificările ulterioare, se modifică şi se completează după cum urmează:


	Nemodificat 

	3. 
	
	1. La articolul 1, după alineatul (1) se introduce un nou alineat, alin.(2), cu următorul cuprins:
„(2) Dispoziţiile Legii securităţii şi sănătăţii în muncă nr.319/2006, cu modificările ulterioare, cu excepţia articolului 4, se aplică în întregime întregului domeniu la care se face referire la alin.(1). fară a aduce atingere dispoziţiilor mai restrictive şi/sau speciale, incluse în prezenta ordonanţă de urgenţă, ce asigură o mai bună protecţie salariatelor cărora li se aplică prevederile prezentei ordonanţe de urgenţă.’’

	Nemodificat 

	4. 
	b) locul de muncă este zona delimitată în spaţiu, în funcţie de specificul muncii, înzestrată cu mijloacele şi cu materialele necesare muncii, în vederea realizării unei operaţii, lucrări sau pentru îndeplinirea unei activităţi de către unul ori mai mulţi executanţi, cu pregătirea şi îndemânarea lor, în condiţii tehnice, organizatorice şi de protecţie a muncii corespunzătoare, din care se obţine un venit în baza unui raport de muncă ori de serviciu cu un angajator;

……………………………………………………………..

g)concediul postnatal obligatoriu este concediul de 42 de zile pe care salariata mamă are obligaţia să îl efectueze după naştere, în cadrul concediului pentru sarcină şi lăuzie cu durată totală de 126 de zile, de care beneficiază salariatele în condiţiile legii;


	2. La articolul 2, literele b) şi g)se modifică şi vor avea următorul cuprins:

“b) locul de muncă este zona delimitată în spaţiu, în funcţie de specificul muncii, înzestrată cu mijloacele şi cu materialele necesare muncii, în vederea realizării unei operaţii, lucrări sau pentru îndeplinirea unei activităţi de către unul ori mai mulţi executanţi, cu pregătirea şi îndemânarea lor, în condiţii corespunzătoare tehnice, organizatorice şi de securitate şi sănătate în muncă, din care se obţine un venit în baza unui raport de muncă ori de serviciu cu un angajator;

……………………………………………………………..

g) concediul de lăuzie obligatoriu este concediul de 42 de zile pe care salariata mamă are obligaţia să îl efectueze după naştere, în cadrul concediului pentru sarcină şi lăuzie cu durată totală de 126 de zile, de care beneficiază salariatele în condiţiile legii;”
	Nemodificat 

	5. 
	Art. 5 - (1) Pentru toate activităţile susceptibile să prezinte un risc specific de expunere la agenţi, procedee şi condiţii de muncă, a căror listă este prevăzută în anexa nr. 1, angajatorul este obligat să evalueze anual, precum şi la orice modificare a condiţiilor de muncă natura, gradul şi durata expunerii salariatelor prevăzute la art. 2 lit. c)-e), în scopul determinării oricărui risc pentru securitatea sau sănătatea lor şi oricărei repercusiuni asupra sarcinii ori alăptării.

(2)Evaluările prevăzute la alin. (1) se efectuează de către angajator, cu participarea obligatorie a medicului de medicina muncii, iar rezultatele lor se consemnează în rapoarte scrise.
	3. Articolul 5 se modifică şi va avea următorul cuprins:
“Art. 5 - (1) Pentru toate activităţile care pot prezenta un risc specific de expunere la agenţi, procese sau condiţii de muncă, a căror listă neexhaustivă este prezentată în anexa nr. 1, angajatorul trebuie să evalueze natura, gradul şi durata expunerii salariatelor prevăzute la art. 2 lit. c)-e), în întreprinderea şi/sau unitatea respectivă şi ulterior, la orice modificare a condiţiilor de muncă, fie direct, fie prin intermediul serviciilor de protecţie şi prevenire prevăzute la art.8 şi 9 din Legea nr. 319/2006, cu modificările ulterioare, cu scopul de:

a) a evalua orice risc pentru securitatea sau sănătatea salariatelor şi orice efect posibil asupra sarcinii sau alăptării, în sensul art.2 lit.c)-e);
b) a decide ce măsuri trebuie luate.
 (2)Evaluările prevăzute la alin. (1) se efectuează de către angajator, cu participarea obligatorie a medicului de medicina muncii, iar rezultatele lor, împreună cu toate măsurile care trebuie luate referitor la securitatea şi sănătatea în muncă, se consemnează în rapoarte scrise.”


	Nemodificat 

	6. 
	Art. 6 - (1) Angajatorii sunt obligaţi ca, în termen de 5 zile lucrătoare de la data întocmirii raportului, să înmâneze o copie a acestuia sindicatului sau reprezentanţilor salariaţilor.

(2)Angajatorii vor informa în scris salariatele asupra rezultatelor evaluării privind riscurile la care pot fi supuse la locurile lor de muncă, precum şi asupra drepturilor care decurg din prezenta ordonanţă de urgenţă.


	4. Articolul 6 se modifică şi va avea următorul cuprins:
,.Art.6.- (1) Fără a aduce atingere art.16 şi 17 din Legea nr.319/2006, cu modificările ulterioare, angajatorii sunt obligaţi ca, în termen de 5 zile lucrătoare de la data întocmirii rapoartelor scrise prevăzute la art.5 alin.(2), să înmâneze o copie a acestora reprezentanţilor salariaţilor cu răspunderi specifice în domeniul securităţii şi sănătăţii lucrătorilor.

(2) Angajatorii vor informa în scris salariatele asupra rezultatelor evaluării privind riscurile la care pot fi expuse la locurile lor de muncă, a măsurilor care trebuie luate referitor la securitatea şi sănătatea în muncă, precum şi asupra drepturilor care decurg din prezenta ordonanţă de urgenţă."


	Nemodificat 

	7. 
	Art. 9 -În cazul în care o salariată se află în una dintre situaţiile prevăzute la art. 2 lit. c)-e) şi desfăşoară la locul de muncă o activitate care prezintă riscuri pentru sănătatea sau securitatea sa ori cu repercusiuni asupra sarcinii şi alăptării, în sensul celor prevăzute la art. 5 alin. (1), angajatorul este obligat să îi modifice în mod corespunzător condiţiile şi/sau orarul de muncă ori, dacă nu este posibil, să o repartizeze la alt loc de muncă fără riscuri pentru sănătatea sau securitatea sa, conform recomandării medicului de medicina muncii sau a medicului de familie, cu menţinerea veniturilor salariale.


	5. Articolul 9 se modifică şi va avea următorul cuprins:
Art.9.- (1) Fără a aduce atingere art.6 şi 7 din Legea nr.319/2006, cu modificările ulterioare, în cazul în care rezultatele evaluării la care se face referire la art.5 şi 6 evidenţiază un risc pentru securitatea sau sănătatea salariatelor prevăzute la art.2 lit.c)-e) sau o repercusiune asupra sarcinii sau alăptării, angajatorul trebuie să ia măsurile necesare pentru ca, printr-o modificare temporară a condiţiilor de muncă şi/sau a programului de lucru al salariatei în cauză, să fie evitată expunerea acesteia la riscurile evidenţiate, conform recomandării medicului de medicina muncii sau a medicului de familie, cu menţinerea veniturilor salariale.
(2) Dacă modificarea condiţiilor de muncă şi/sau a programului de lucru nu este posibilă ori nu poate fi realizată din motive bine întemeiate, angajatorul va lua măsuri pentru a o repartiza la alt post de lucru fără riscuri pentru sănătatea sau securitatea sa, conform recomandării medicului de medicina muncii sau a medicului de familie, cu menţinerea veniturilor salariale.”
	Nemodificat 

	8. 
	Art. 10 - (1)În cazul în care angajatorul, din motive justificate în mod obiectiv, nu poate să îndeplinească obligaţia prevăzută la art. 9, salariatele prevăzute la art. 2 lit. c)-e) au dreptul la concediu de risc maternal, după cum urmează:

a) înainte de data solicitării concediului de maternitate, stabilit potrivit reglementărilor legale privind sistemul public de pensii şi alte drepturi de asigurări sociale, salariatele prevăzute la art. 2 lit. c);

b) după data revenirii din concediul postnatal obligatoriu, salariatele prevăzute la art. 2 lit. d) şi e), în cazul în care nu solicită concediul şi indemnizaţia pentru creşterea şi îngrijirea copilului până la împlinirea vârstei de 2 ani sau, în cazul copilului cu handicap, până la 3 ani.

(2)Concediul de risc maternal se poate acorda, în întregime sau fracţionat, pe o perioadă ce nu poate depăşi 120 de zile, de către medicul de familie sau de medicul specialist, care va elibera un certificat medical în acest sens, dar nu poate fi acordat simultan cu alte concedii prevăzute de legislaţia privind sistemul public de pensii şi alte drepturi de asigurări sociale.


	6.La articolul 10, alineatele (1) şi (2) se modifică şi vor avea următorul cuprins:
.Art.10.- (1) In cazul în care angajatorul , din motive justificate în mod obiectiv, nu poate să îndeplinească obligaţia prevăzută la art.9 alin.(2), salariatele prevăzute la art.2 lit.c)-e) au dreptul la concediu de risc matemal. după cum urmează:
a) înainte de data solicitării concediului de maternitate, stabilit potrivit dispoziţiilor Ordonanţei de urgenţă a Guvernului nr. 158/2005 privind concediile şi indemnizaţiile de asigurări sociale de sănătate, aprobată cu modificări şi completări prin Legea nr.399/2006, cu modificările şi completările ulterioare, salariatele prevăzute la art.2 lit.c);
b) după data revenirii din concediul de lăuzie obligatoriu, salariatele prevăzute la art.2 lit.d) şi e), în cazul în care nu solicită concediul şi indemnizaţia pentru creşterea şi îngrijirea copilului până la împlinirea vârstei de 2 ani sau, în cazul copilului cu dizabilităţi, până la 3 ani.
(2) Concediul de risc matemal se poate acorda, în întregime sau fracţionat, pe o perioadă ce nu poate depăşi 120 de zile, de către medicul de familie sau de medicul specialist, care va elibera un certificat medical în acest sens, dar nu poate fi acordat simultan cu alte concedii prevăzute de Ordonanţa de urgenţă a Guvernului nr. 158/2005, aprobată cu modificări şi completări prin Legea nr.399/2006, cu modificările şi completările ulterioare.”

	Nemodificat 

	9. 
	Art. 13 - În baza recomandării medicului de familie, salariata gravidă care nu poate îndeplini durata normală de muncă din motive de sănătate, a sa sau a fătului său, are dreptul la reducerea cu o pătrime a duratei normale de muncă, cu menţinerea veniturilor salariale, suportate integral din fondul de salarii al angajatorului, potrivit reglementărilor legale privind sistemul public de pensii şi alte drepturi de asigurări sociale.


	7.Articolul 13 se modifică şi va avea următorul cuprins:
,.Art.13.- în baza recomandării medicului de familie, salariata gravidă care nu poate îndeplini durata normală de muncă din motive de sănătate, a sa sau a fătului său, are dreptul la reducerea cu o pătrime a duratei normale de muncă, cu menţinerea veniturilor salariale, suportate integral din fondul de salarii al angajatorului, potrivit reglementărilor legale.”

	Nemodificat 

	10. 
	Art. 14 – Salariatele prevăzute la art. 2 lit. c) şi e) nu pot fi obligate de către angajator să realizeze activităţi pentru care evaluarea a evidenţiat riscul de expunere la agenţi sau condiţii de muncă prevăzute la lit. A şi B din anexa nr. 2.
	8. Articolul 14 se modifică şi va avea următorul cuprins:
„Art.14.- Pe lângă dispoziţiile generale referitoare la securitatea şi sănătatea în muncă a lucrătorilor, în special cele referitoare la valorile limită de expunere profesională, angajatorul trebuie să aibă în vedere şi următoarele:
a) salariatele prevăzute la art.2 lit.c) nu pot fi obligate, în niciun caz, să realizeze activităţi pentru care evaluarea a evidenţiat riscul de expunere la agenţi sau condiţiile de muncă prevăzute la lit.A din anexa nr.2;
b) salariatele prevăzute la art.2 lit.e) nu pot fi obligate, în niciun caz, să realizeze activităţi pentru care evaluarea a evidenţiat riscul de expunere la agenţi sau condiţiile de muncă prevăzute la lit.B din anexa nr.2;
c) în cazul în care o salariată care exercită o activitate interzisă în temeiul lit.a) sau b) rămâne însărcinată sau alăptează şi îşi informează angajatorul cu privire la aceasta se aplică, în mod corespunzător, dispoziţiilor art.9 şi 10.”

	Nemodificat 

	11. 
	Art. 16 - 19/2000Pentru protecţia sănătăţii lor şi a copilului lor, după naştere, salariatele au obligaţia de a efectua minimum 42 de zile de concediu postnatal, în condiţiile prevăzute la art. 2 lit. g) şi în cadrul concediului pentru lăuzie stabilit prin Legea nr.privind sistemul public de pensii şi alte drepturi de asigurări sociale, cu modificările şi completările ulterioare.


	9. Articolul 16 se modifică şi va avea următorul cuprins:
„Art.16.- Pentru protecţia sănătăţii lor şi a copilului lor, după naştere, salariatele au obligaţia de a efectua minimum 42 de zile de concediu de lăuzie, în condiţiile prevăzute la art.2 lit.g) şi în cadrul concediului pentru lăuzie stabilit prin Ordonanţa de urgenţă a Guvernului nr. 158/2005, aprobată cu modificări şi completări prin Legea nr.399/2006, cu modificările şi completările ulterioare.”

	Nemodificat 

	12.
	Art. 19 alin (3) şi (4)

(3)Solicitarea salariatei se însoţeşte de un document medical care menţionează perioada în care sănătatea acesteia este afectată de munca de noapte.

(4)În cazul în care, din motive justificate în mod obiectiv, transferul nu este posibil, salariata va beneficia de concediul şi indemnizaţia de risc maternal, conform art. 10 şi 11.


	10. La articolul 19, alineatele (3) şi (4) se modifică şi vor avea următorul cuprins:
„(3) Solicitarea salariatei se însoţeşte de un document medical care menţionează perioada în care sănătatea acesteia este afectată de munca respectivă.
(4) În cazul în care, din motive justificate în mod obiectiv, transferul nu este posibil, salariata va beneficia de concediul de risc matemal conform art.10 şi indemnizaţia de risc matemal, potrivit prevederilor Ordonanţei de urgenţă a Guvernului nr. 158/2005, aprobată cu modificări şi completări prin Legea nr.399/2006, cu modificările şi completările ulterioare.'

	Nemodificat 

	13.
	Art.21, alin (1) lit. d) şi e)

d) salariatei care se află în concediu pentru creşterea copilului în vârstă de până la 2 ani sau, în cazul copilului cu handicap, în vârstă de până la 3 ani;

e) salariatei care se află în concediu pentru îngrijirea copilului bolnav în vârstă de până la 7 ani sau, în cazul copilului cu handicap, în vârstă de până la 18 ani.


	11.La articolul 21 alineatul (1), literele d) şi e) se modifică şi vor avea următorul cuprins:
,,d) salariatei care se află în concediu pentru creşterea copilului în vârstă de până la 2 ani sau, în cazul copilului cu dizabilităţi, în vârstă de până la 3 ani;
e) salariatei care se află în concediu pentru îngrijirea copilului bolnav în vârstă de până la 7 ani sau. în cazul copilului cu dizabilităţi cu afecţiuni intercurente, pană la împlinirea vârstei de 18 ani.”


	Nemodificat 

	14.
	Art. 21 alin (3)

(3)Dispoziţiile alin. (1) nu se aplică în cazul concedierii pentru motive ce intervin ca urmare a reorganizării judiciare sau a falimentului angajatorului, în condiţiile legii.


	12.La articolul 21, alineatul (3) se modifică şi va avea următorul cuprins:
„(3) Dispoziţiile alin. (1) nu se aplică în cazul concedierii pentru motive ce intervin ca urmare a reorganizării judiciare, a dizolvării sau falimentului angajatorului, în condiţiile legii.”


	Nemodificat 

	15.
	Art. 26 - (1)Angajatorii au obligaţia să afişeze la loc vizibil, în fiecare dintre unităţile pe care le deţin, câte o copie a prezentei ordonanţe de urgenţă, o perioadă de 6 luni de la data publicării sale în Monitorul Oficial al României, Partea I.


	13.La articolul 26, alineatul (1) se modifică şi va avea următorul cuprins:
..Art.26.- (1) Angajatorii au obligaţia să le informeze permanent pe salariate, inclusiv prin afişare în locuri vizibile, o perioadă de 6 luni, în fiecare din unităţile pe care le deţin, asupra drepturilor pe care acestea le au în ceea ce priveşte respectarea prevederilor prezentei ordonanţe de urgenţă, de la intrarea în vigoare a actelor normative care statuează drepturile respective.”
	Nemodificat 

	16.
	Art. 27 - (1) Încălcarea următoarelor dispoziţii constituie contravenţie şi se sancţionează astfel:

a) încălcarea dispoziţiilor prevăzute la art. 4, 5, 6, art. 7 alin. (1), art. 8, art. 12 alin. (1) şi (2), art. 17, 18 şi art. 26 alin. (1), cu amendă de la 25.000.000 lei la 50.000.000 lei;

b) încălcarea dispoziţiilor prevăzute la art. 9, 10, 11, art. 12 alin. (3), art. 13, 14, 15, 19, art. 20 alin. (2) şi (4), art. 21 alin. (1) şi (2), cu amendă de la 50.000.000 lei la 100.000.000 lei.


	14.La articolul 27, alineatul (1) se modifică şi va avea următorul cuprins:
„Art.27.- (1) Încălcarea următoarelor dispoziţii constituie contravenţie şi se sancţionează astfel:
a) încălcarea dispoziţiilor prevăzute la art.4, 5, 6, art.7 alin.(l), art.8. art.12 alin.(1) şi (2), art.17, 18 şi art.26 alin.(1), cu amendă de la 2.500 lei la 5.000 lei;
b) încălcarea dispoziţiilor prevăzute la art.9, 10, art.12 alin.(3), art.13, 14, 15, 19, art.20 alin.(2) şi (4), art.21 alin.(1) şi (2), cu amendă de la 5.000 lei la 10.000 lei.”
	Nemodificat 

	17.
	(2)Constatarea contravenţiilor şi aplicarea amenzilor contravenţionale corespunzătoare se fac de către:

…………………………………………………………..

 …………………………………………………………
b) personalul împuternicit din casele judeţene de pensii şi alte drepturi de asigurări sociale, pentru contravenţiile la dispoziţiile prevăzute la art. 11;

	15.La articolul 27 alineatul (2), litera b) se abrogă.

	Nemodificat 

	18.
	
	16. După articolul 31 se introduce următoarea menţiune:
„Prezenta ordonanţă de urgenţă transpune dispoziţiile Directivei 92/85/CEE a Consiliului din 19 octombrie 1992 privind introducerea de măsuri pentru promovarea îmbunătăţirii securităţii şi a sănătăţii la locul de muncă în cazul lucrătoarelor gravide care au născut de curând sau care alăptează [a zecea directivă specială în sensul articolului 16 alineatul (1) din Directiva 89/391/CEE], publicată în Jurnalul Oficial al Uniunii Europene seria L nr.348 din 28 noiembrie 1992.“

	19.
	ANEXA Nr. 1: LISTA minimală a agenţilor, procedeelor şi condiţiilor de muncă susceptibile să prezinte un risc specific de expunere, la care se face referire în art. 5


	17.La anexa nr.1, titlul se modifică şi va avea următorul cuprins:
„LISTA neexhaustivă a agenţilor, proceselor şi condiţiilor de muncă care pot prezenta un risc specific de expunere, la care se face referite în art.5”

	Nemodificat 

	20.
	2.Agenţi biologici

Agenţii biologici din grupele de risc 2, 3 şi 4, definite astfel conform legislaţiei în vigoare, în măsura în care se cunoaşte că aceşti agenţi sau măsurile terapeutice cerute de existenţa lor pun în pericol sănătatea femeii gravide şi a copilului ce urmează a se naşte şi în măsura în care nu figurează în anexa nr. 2.
	18.La anexa nr.1 litera A, punctul 2 se modifică şi va avea următorul cuprins:
„2. Agenţi biologici
Agenţii biologici din grupele de risc 2, 3 şi 4, în înţelesul art.5 lit.b) - d) din Hotărârea Guvernului nr.1092/2006 privind protecţia lucrătorilor împotriva riscurilor legate de expunerea la agenţi biologici în muncă, în măsura în care se cunoaşte că aceşti agenţi sau măsurile terapeutice pe care le necesită existenţa lor pun în pericol sănătatea femeilor gravide şi a copiilor ce urmează să se nască, şi în măsura în care nu apar încă în anexa nr.2.”

	21.
	3.Agenţi chimici

Următorii agenţi chimici, în măsura în care se ştie că pun în pericol sănătatea femeii gravide şi a copilului ce urmează a se naşte şi în măsura în care nu figurează în anexa nr. 2:

a)agenţii cancerigeni şi/sau mutageni, în măsura în care nu sunt menţionaţi în listele de valori limită de expunere profesională la agenţi chimici şi pulberi din normele generale de protecţie a muncii şi în măsura în care nu figurează în anexa nr. 2;

b)agenţii chimici prevăzuţi în lista de valori limită de expunere profesională la agenţi chimici din normele generale de protecţie a muncii;


	19.La anexa nr.1 litera A, punctul 3, literele a) şi b) se modifică şi vor avea următorul cuprins:
,,a) substanţe şi amestecuri care îndeplinesc criteriile de clasificare în conformitate cu Regulamentul (CE) nr.l272/2008 al Parlamentului European şi al Consiliului în una sau mai multe din următoarele clase de pericol şi categorii de pericol, cu una sau mai multe din următoarele fraze de pericol. în măsura în care nu apar încă în anexa nr.2:
- mutagenitatea celulelor embrionare, categoria IA, 1B sau 2
(H340, H341);
- cancerigenitate, categoria IA. 1B sau 2 (H350, H350i, H351); 

- toxicitate pentru reproducere, categoria IA, B sau 2 sau categoria suplimentară pentru efecte asupra alăptării sau prin intermediul alăptării (H360, H360D, H360FD, H360Fd, H360Df, H361, H361d. H361fd, H362);
- toxicitate asupra unui organ ţintă specific după o expunere unică, categoria 1 sau 2(H370,FI371);
b) agenţii chimici din anexa nr.l la Hotărârea Guvernului nr. 1093/2006 privind stabilirea cerinţelor minime de securitate şi sănătate pentru protecţia lucrătorilor împotriva riscurilor legate de expunerea la agenţi cancerigeni sau mutageni la locul de muncă, cu modificările ulterioare.

	22.
	(B)Procedee

Procedeele industriale ce pot duce la apariţia cancerului, prevăzute în normele generale de protecţie a muncii.
	20. La anexa nr.l, litera B se modifică şi va avea următorul cuprins:
“B. Procese
Procesele industriale prevăzute în anexa nr. 1 la Hotărârea Guvernului nr. 1093/2006, cu modificările ulterioare”

	23.
	ANEXA Nr. 2: LISTA minimală a agenţilor, procedeelor şi condiţiilor de muncă, la care se face referire în art. 14
	21. La Anexa nr.2, titlul se modifică şi va avea următorul cuprins:
„LISTA neexhaustivă a agenţilor şi condiţiilor de muncă, la care se face referire în art. 14.”

	24.
	
	Art.II.- (1) Prezenta lege intră în vigoare la data de 1 iunie 2015.
(2) Ordonanţa de urgenţă a Guvernului nr.96/2003 privind protecţia maternităţii la locurile de muncă, publicată în Monitorul Oficial al României, Partea I, nr.750 din 27 octombrie 2003, aprobată cu modificări şi completări prin Legea nr.25/2004, cu modificările ulterioare, precum şi cu modificările şi completările aduse prin prezenta lege se va republica, dându-se textelor o nouă numerotare.

	Art.II.- Ordonanţa de urgenţă a Guvernului nr.96/2003 privind protecţia maternităţii la locurile de muncă,  aprobată cu modificări şi completări prin Legea nr.25/2004, cu modificările ulterioare, precum şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.


	25.
	
	Prezenta lege transpune articolul 2 din Directiva 2014/27/UE a Parlamentului European şi a Consiliului din 26 februarie 2014 de modificare a Directivelor 92/58/CEE, 92/85/CEE, 94/33/CE, 98/24/CE ale Consiliului şi a Directivei 2004/37/CE a Parlamentului European şi a Consiliului pentru a le alinia la Regulamentul (CE) nr.l272/2008 privind clasificarea, etichetarea şi ambalarea substanţelor şi a amestecurilor, publicată în Jurnalul Oficial al Uniunii Europene (JOUE) seria L nr.65 din 05 martie 2014.

